Theneva - Wikipedia\nTheneva (pe Denw, Thanea, pe Thaney, pe Enoch) a oa ur briñsez vrezhon eus rouantelezh Gododdin er VIvet kantved, e kornad Dinedin. Merc'h e oa da Lot, roue Lothian. Mamm e oa da Sant Mungo, an anv a vez graet e Bro-Skos eus Sant Kentigern. Anavezet eo dre ar buhezskrid savet da vMungo.\n5 Theneva el lennegezh\nHervez mojenn Sant Kentigern (pe Mungo) e oa bet lorbet Denew gant Owain mab Urien, mab roue Rheged, ha brazezet. Savet konnar en he zad Lot, ha taolet ar verc'h e-maez e gêr-benn, Traprain Law. Ha hi er c'hoadoù, treuziñ ar stêr Forth ha mont betek Culross. Eno e kavas repu e kumuniezh Sant Serf, hag e vagas he mab Mungo.\nE St Enoch's Square, e Glasc'ho, e oa gwechall ur chapel dezhi.\nGallout a rafe bezañ liammet gant anv Plabenneg (eus Plou-ab-Enneg) ha marteze ivez gant Lanenneg, ma kaver santez Ninnog.\nLidet e vez d'an 18 a viz Gouhere, ha santez veur Glasc'ho eo, gant he mab Kentigern, a voe an eskob kentañ.\nPatron Saints Index - Saint Theneva\nTheneva el lennegezh[kemmañ | kemmañ ar vammenn]\nTheneva (Thanea) zo anv anezhi er romant Druid Sacrifice gant ar romantour skosat Nigel Tranter.\nAdtapet diwar « https://br.wikipedia.org/w/index.php?title=Theneva&oldid=1664804 »\nKemmoù diwezhañ degaset d'ar bajenn-mañ d'an 27 Gwe 2015, da 08:21.


Buhez ar Sent/1894/Andre, Abostol - Wikimammenn\nBuhez ar Sent/1894/Andre, Abostol\nAr zant-ma a ioa ginidik euz ar Galilee ha breur da zant Per. Bez’e oue da genta diskib da zant Iann-Vadezour ; mes, eunn devez, o veza klevet hema o lavaret enn eur ziskouez hor Zalver : « — Setu aze Oan Doue, » e kuiteaz anezhan dioc’htu evit heul Jezuz. Hor Zalver a c’houlennaz outhan : « — Petra glaskit ? » « — Mestr, eme Andre, e pe leac’h emaoc’h o chom ? » « — Deuit, hag e velot, » eme Jezuz. Andre a ieaz, hag a dremenaz gant hor Zalver ann nemorant euz ann deiz-se, ha marteze zoken ann noz varlerc’h.\nHogen, eunn devez m’edont gant ho bag var mor Galilee pe lenn Jenezareth, Jezuz a erruaz da dremen ebiou, hag a lavaraz d’ezho : « — Deuit ganen-me, ha me a raio ac’hanhoc’h pesketerien tud. » Kerkent Per hag Andre a lezaz eno ho bag hag ho rouejou evit heul hor Zalver da vad, ha divar neuze n’her c’huitajont mui. N’euz fors da be leac’h ez ea, hi a iea ive, ha pa joazaz ann daouzek abostol, hi a oue choazet gant ar re genta.\nGoude m’oa pignet hor Zalver enn env ha diskennet ar Spered-Santel var ann Ebestel, Andre a brezegaz ann Aviel e kostez ar Sithii hag ann Thras, ha gounit a reaz da Zoue er broiou-ze eunn niver dreist kount a eneou. Ac’hano e teuaz da gear Patras er Gres, hag er gear-ma e lakeaz ive eur maread paianed da zigeri ho daoulagad da sklerijenn ar feiz.\nEjee a ieaz enn egar o klevet ar c’homzou-ma, hag a ordrenaz teuler Andre er prizoun. Antronoz her galvaz adarre dirazhan ; mes, o velet ne c'hellje biken he lakaat da adori ann idolou, e koundaonaz anezhan erfin da vervel var ar groaz. Eunn hevelep setans a gargaz a joa kaloun ann Abostol, ha p’edot oc’h he gas d’ar maro, e saludaz a-ziabell ar groaz a ioa savet evithan, enn eur lavaret a vouez huel : « — O kroaz dudiuz, o c’houi a zo deuet da veza eunn dra ker kaer abaoue m’eo bet staget ouzoc’h korf va Zalver ; o kroaz a ioa va zonj ennhoc’h keit all a zo, kroaz am euz kement karet ha klasket heb ehana ; setu c’houi eta prest d'am digemeret ! Hastit affo lamet ac’hanon euz a douez ann dud, ma’z inn da gaout va Mestr d’ar baradoz ! Hastit affo astenn d’inn ho tivreac’h, ma’z inn divar ann divreac’h-se etre divreac’h ann hini en deuz va frenet dreizhoc’h-hu ! »\nAdtapet diwar « https://br.wikisource.org/w/index.php?title=Buhez_ar_Sent/1894/Andre,_Abostol&oldid=30769 »\nKemmoù diwezhañ degaset d'ar bajenn-mañ d'an 20 Gen 2012, da 22:53.


Jean-Charles Guichen : diforc'h etre ar stummoù - Wikipedia\nJean-Charles Guichen : diforc'h etre ar stummoù\nJean-Charles Guichen (kemmañ)\nStumm eus an 10 Mez 2010 da 13:07\n27 okted lamet , 12 vloaz zo\nStumm eus an 10 Mez 2010 da 12:57 (kemmañ)\nKonan Gireg (kaozeal | degasadennoù)\nStumm eus an 10 Mez 2010 da 13:07 (kemmañ) (dizober)\nAr soñj a zo deuet diwezhatoc'h dezhañ pa 'z eo kroget e dad da gas anezhañ d'ar [[fest-noz|festoù-noz]] ha p'en deus dizoloet sonerien evel [[Alan Stivell]], [[Dan Ar Braz]], [[Gilles Le Bigot]]. Gant [[Soaig Siberil|Soïg Sibéril]] en deus desket an doare son anvet "[[open tuning]]", da lâret eo dre [[kendonerezh digor]], hag a zo implijet gantañ hiziv an deiz c'hoazh.\nKroget eo da c'hoari er festoù-noz d'an oad a 16 vloaz gant Fred, e vreur, a oa 14 vloaz eveltañ. E dad a gase anezhañ d'ar sadorn noz hag e c'hoarie. Ar muzik a zeuas da gemer muioc'h-muiañ a amzer ha da vezañ pouezusoc'h-pouezusañ en e vuhez. Ur pennadig goude en deus kejet gant [[David Pasquet]] ha [[Gaël Nicol]]. Tremen a rae tout e zibenn-sizhunioù en ''Trou de mémoire'' en Sant Nikolaz -ar Pelem (Saint Nicolas du -Pelem), da evañ ha da seniñ musikmuzik.\nE 1990, Jean-Charles a baouezas e studioù evit dont da vezañ soner a -vicher. Amzer [[Gwerz]], [[Carré Manchot]], [[Skolvan]] e oa. Yaouank e oueintoant hag un tamm ''rock n'roll''.! D'ar varemare-se eo en deus krouet tout e holl liammoù gant sonerien ar sonerien festoù-noz.\nArKroget mekanik en deus krogeteo da vontvezañ en drobrudet e 1993, gant mont er-maezma zeuas ''Fest-Noz still alive'' er-maez. E keit-se, [[Stephane De Vito]] a zeasyeas gantañd'e heul. Kemeret en deus ur c'henderc'her hag ena deuszo kroget da vezañ anveet,anavezet endre urma oberrae arabadennoù radio [[skingomz]], ar sonadegoù en diavaez eus Breizh. E 1995, ar bladenn '' Breizh Positive'' hag e 1997 ar bladenn ''Ar Re Yaouank'' a zeaszeuas er-maez. ToutMont a oarae mat evitañ, ar "Re Yaouank" a oastrollad ur stlejerezhstelejerez evit e kargvezhrrremziad.\nGoude bezañ bet tremenet 10 vloaz asambles e 1998 e tivisas ar strollad ''Ar Re Yaouank'' d'en em dispartiañ. E 1998 Jean-Charles a lakas er-maez ur bladenn inienel, kemer a reas perzh d'ar Celtic Procession e kichen Jaques Pellen. Kejañ a reas gant Didier Lockwood ar bloavezh-mañ.\nAdtapet diwar « https://br.wikipedia.org/wiki/Dibar:MobileDiff/746613 »


Kaozeal:Neizhan - Wikipedia\n(Adkaset eus Kaozeal:Neizhan (planedenn))\nPerak 'z eus bet dibabet seurt anv iskis evit Neptun war ar wikipedia? Kinnig a ran e vije lakaet Neptun evel en holl yezhoù all, hag evel ma vez lâret gant an holl vrezhonegerien n'emaint ket o labourat en Ofis ar brezhoneg... Benoni 17 Eos 2006 da 14:55 (UTC)\nPe e plij pe ne blij ket, ar stumm-mañ eo ar stumm implijetañ e bed ar brezhoneg. Evel-se oa bet anvet ar pennad da gentañ. Ha faos eo lavarout e ra an holl yezhoù gant Neptun, e kembraeg hag e kernev-veureg ne reer ket. Gwelout ivez Pennad ti-chopin (genver 2007).Iskomandant Marc'heg 9 Gen 2007 da 17:32 (UTC)\nkement kaoz db an anv a dleje bezañ lakaet amañ\nbrav e vije gallout lenn tu bennak a belec'h e teu an anv: setu ar seurt traoù a soñjer kavout en un holloueziadur. Bianchi-Bihan 14 Her 2007 da 03:17 (UTC)\nAdtapet diwar « https://br.wikipedia.org/w/index.php?title=Kaozeal:Neizhan&oldid=1805702 »\nKemmoù diwezhañ degaset d'ar bajenn-mañ d'an 14 Gwe 2018, da 18:28.


Erwan Berthou pe Erwan Vertou (Yves Marie Berthou er marilhoù), ganet d'ar 4 a viz Gwengolo 1861 e kêriadenn Poull Poud, Pleuvihan, e Treger (Breizh) hag aet da anaon d'ar 27 a viz Genver 1933, e Pleuvihan ivez, zo eil Drouiz Meur Breizh, barzh brezhonek ha gallek, troour hag ijinour a-vicher. Pa oa bet degemeret evel barzh gant Gorsedd Kembre en doa kemeret Alc’houeder Treger da anv-barzh ha pa oa deuet da vezañ drouiz e Goursez Vreizh en doa kemeret Kaledvoulc’h da anv-drouiz. Meur a anv-pluenn zo bet implijet gantañ : Eskalibor, Erwanig, Klaskevara ha reoù all c'hoazh.\nMab e oa da Erwan Berthou ha da Élisabeth Bidamant o doa un atant e kêriadenn Lan Canaf, adskrivet Nant Canaff gant ar skrivagner (Nant Kannañ), ma oe ganet eno. Mont a reas a gloerdi bihan Landreger, da skolaj Lannuon ha da lise Nivet e Naoned. War an treloc'herezh (mécanique) e voe stummet hag en em engouestlas er Morlu gall hag e veajas kalz (Sina, Afrika, Antilhez). Teurel a reas e vrall, e 1891, en Havr-Nevez hag ez da Rochefort ha d'an Havr-Nevez en-dro (1896-1898) ma labouras war an tresañ greantel evit fardañ kaoterioù-lestr di.\nAdtapet diwar « https://br.wikipedia.org/w/index.php?title=Erwan_Berthou&oldid=1973011 »


Les Recettes - Kirinad lostoù ejen get sistr, karot nevez hag ognon nevez - Trop Mad : le restaurant Le Jardin Gourmand et la cuisine de Nathalie Beauvais.\nKirinad lostoù ejen get sistr,\nkarot nevez hag ognon nevez\naoziñ 45 min\npoazhiñ 4 e\nEvit ur girinad etre 20 da 22 cm a hirder :\n1 lost ejen\n6 karotenn nevez vrav\n1 voutellad ognon nevez\n1 skourr ach\n1 boked louzoù-kegin (tim, lorev, lostoù perisilh)\n2 voutailhad sistr\nRakaoziñ : troc’hiñ al lost ejen e 4 zamm get ur gontell vras (doare kontell-viñsat) evit gellout e lakaat e-barzh ar gaoter. Riñsat mat an tammoù. Mirout. Dibluskiñ ha gwalc’hiñ ar c’harot, an ognon, an ognon nevez, ar bourenn hag ar skourr ach. Lakaat a-gostez 4 c’harotenn vrav hag an ognon nevez ha miñsat gros ar peurrest ag ar legumaj arall.\nPoazhiñ ar lost ejen hag ar legumaj : e-barzh ur gaoter, lakaat an tammoù lost, ar legumaj miñset, ar boked louzoù-kegin, an holen, ar pebr ha glebiiñ razh get ar sistr. Klokaat ar glebiabur get dour ma n’eo ket bet goloet ar lost penn-da-benn get ar sistr. Lakaat razh da boazhiñ àr an tan bras betek ma virvay ar meskad. Leuskel da boazhiñ, get birvilh skañv, e-pad 2 eur get ur golo. Oc’hpenniñ neuze ar c’harot ha leuskel da boazhiñ 30 mun. Dihaniñ da boazhiñ neuze.\nSevel ar girinad : (emañ ret hen ober pa vez tomm) Lakaat ar lost e-barzh ur plad don hag an ognon nevez hag ar c’harot en o fezh e-barzh un asied. Silat chug ar poazhadur ha taoliñ legumaj ar gwarnisadur blazus er boubelenn. Tenniñ àr an tomm kig ar lost ejen. Rankout a ra dispegiñ a-zoc’h an askorn ha pilhoustenniñ un tammig. Mirout ar c’hig ha skarzhiñ an eskern. Lakaat ur film àr speurennoù diabarzh ar girin evit ma vo aesoc’h he divouliñ. Lakaat an hanter eus ar lostoù ejen e foñs ar girin. Pallenniñ get chug. Lakaat ar c’harot hag an ognon nevez àr un eil gwiskad. Pallenniñ ar chug. Echuiñ get ar lostoù ejen àr un trede gwiskad ha pallenniñ ar chug. Lakaat ar girinad e-barzh ur plad don ha he gwaskiñ un tammig get an daouarn evit skarzhiñ ar chug a zo e re. Lakaat ur film àr ar girinad ha he leuskel er yenerez betek ma vo yen penn-da-benn (tro 3 euriad).\nStaliiñ : divouliñ ar girinad. Tenniñ ar paper film ha troc’hiñ ar girinad e chantelennoù 1 cm.\nMenozioù Nathalie : daoust hag emaomp en hañv evit gwir ? Ma rankomp fiziañ e meteo miz Even he deus an anduilhenn get he flastrenn avaloù-douar kement a blas hag ur saladen tomat get bazilik. Hiriv e kinnigan deoc’h ur meuz hanter-hañv, hanter-goañv. Ur girinad kentoc’h magus met fresk ivez dre m’eo yen ha gant he legumaj ag an hañv. Kalon d’ho poued. Gallout a rit debriñ ar girinad get ur chaous tomat yen, un dienn baset get louzoù ha perak ne vehe ket un dienn baset ha spiset get un tammig wasabi (sasun japanad pebret-mat).\nGwin Arnaud : ur gwin ruz skañv ag ar gouennad gamay pe pinot du a yelo mat-kaer gant soutilded ar girinad-mañ. Ur gwin ag ar beaujolais, ur brouilly pe ur fleurie da skouer a vo ag ar choaz, evel ur gwin pinot du ag Elzas, get e notennoù un tammig pebret hag e vlaz skilgerez. Koulskoude e c’hellomp chom er vro ha diwall m’emaoc’h e soñj bleniiñ. Neuze e yay ar sistr « Royal Guillevic » a-feson get e soutilded, e frouezhted hag e notennoù trenkik freskaüs.


Roñfl - Wikipedia\n(Adkaset eus Roñflez)\nAr roñfl o tic'houzougañ e verc'hed e kontadenn Meudig. Skeudennet gant Gustave Doré e 1867\nNorandino ha Lucina kavet gant ar Roñfl, gant Giovanni Lanfranco en 1624, da skeudenniñ Orlando furioso\nKazh e heuzoù dirak ar roñfl. Babiged eo meuz an deiz, kinniget war al listri (skeudenn gant Gustave Doré).\nAr roñfl zo un dudenn eus ar mojennoù pobl, anezhañ ur seurt ramz hag a zebr ar vugale.\nMeudig o vont da laerezh heuzoù seizh lev ar roñfl. Skeudenn gant Gustave Doré, 1862).\n3 E kontadennoù brezhonek a orin\nDianav eo ar gerdarzh. Meneget eo ar ger e geriadurioù Gregor ("rouñphl", 1732) hag ar Gonideg ("rouñfl", 1821).\n"Ronfl" eo e Kontadennoù ar Bobl An Uhel (1868), "rouf" er Marvailler Brezounek dastumet gant Troude ha Gab Milin (1870 ha "rouf" e Kountadennou an aotrou Jezegou (1909) .\nAr gerioù ogre hag orco\nAr ger gallek ogre a weler adal dibenn an XIIvet kantved er romant gallek Perceval ou le Conte du Graal gant Chrétien de Troyes, ma lenner :\n« ha skrivet eo e teuy an deiz\nma vo holl rouantelezh Logres,\na voe gwechall douar ar roñfled,\ndistrujet gant ar goaf-mañ}} »\nPell amzer e kredjod e teue ar ger gallek eus henc'hresianeg Bizantion, ma talveze ogur kement ha hungariat , abalamour d'ar freuz a reuz lakaet etre 899 ha 955 gant Hungariz. Abaoe eo bet diskaret ar gredenn gant yezhourien .\nDont a rafe eus ar ger latin orcus (ifern, doue an ifern), gant un tamm metatezenn ennañ. En italianeg e kaver orco, a deufe eus un doue etrusk. Tomba dell'Orco eo anv ur bez etrusk brudet. Ar ger orco a gaver en 1290 dindan pluenn Jacomo Tolomei : orco… mangia li garzone (« roñfl ... hag a zebr paotred »). En 1516 en adkaver en Orlando furioso, meurgan gant ar barzh Ludovico Ariosto, euzhvil dall awenet gant an Unlagadeg deuet eus an Odysseia. Er Pentamerone (1634-1636 ; kontadenn n° I-1) eo gant ar ger napolitanek uerco e reas Giambattista Basile (1575-1632).\nE 1697 e voe embannet Les Contes de ma Mère l'Oye, levr Charles Perrault, a reas brud d'an anv damzianav-se e galleg, ha termenet eo ar ger en ur gontadenn : « Homme sauvage qui mange les petits enfants ». Bloaz goude, e 1698, e voe adimplijet ar ger gant Madame d'Aulnoy en he c'hontadenn l'Oranger et l'Abeille.\nAr ger saoznek ogre, "ramz hag a zebr tud", a gaver e 1713 skrivet hogre en un droidigezh eus ur gentel c'hallek eus ar Mil Nozvezh hag Unan, a-c'houde Ch. Perrault.\nKoshoc'h eo ar ger orc, "euzhvil plaouier", pan e gaver skrivet orcþyrs, orcneas (liester) en saozneg kozh, diwar al latin orcus ivez war a hañval – implijet eo bet a-galz gant J.R.R. Tolkien .\nKronos, e mojennoù Henc'hres, a c'hallfe bezañ hendad ar roñfled ; en adkavout a reer e livadurioù Francisco de Goya.\nEr c'hontadennoù eo ramzed drouk ha pout a spered eo ar roñfled, e re Charles Perrault bepred. Kavet e vez ur roñfl en istor Meudig, e Kazh e heuzoù – ma'z eo debret gant ar c'hazh – hag ur seurt roñfl eo Paotr e varv glas, daoust ma ne zebr ket e wragez goude o lazhañ.\nE kontadennoù brezhonek a orin[kemmañ | kemmañ ar vammenn]\nE Labous ar Wirionez\nE Koñchennou eus Bro ar Stêr Aon e weler ur roñfl dall ha seizet er gontadenn Nik ha Seven hag a gan:\nMe gav mat ar c'hig leonard\nMaget druz-druz gant fars ha lard\nRe Dreger eo mat o blaz\nBlaz krampouezh fritet ha laes glas;\nMet re Wened ha re Gemper\nFoei, re a yod zo en o reor!\nGer ebet a-zivout kig kernevat.\nE la finta nonna ez eus kaoz eus ur roñflez.\nNotennnoù[kemmañ | kemmañ ar vammenn]\n↑ 2,0 ha2,1 (en) Online Etymology Dictionary\n↑ Dictionnaire de l'Académie française, (1932-1935)\nAdtapet diwar « https://br.wikipedia.org/w/index.php?title=Roñfl&oldid=1797312 »\nKemmoù diwezhañ degaset d'ar bajenn-mañ d'an 11 Mez 2018, da 10:00.